Soveel internasionale toeriste besoek SA in 2016Kaapstad (argieffoto) Foto: HPBotha, Pixabay Die ministerie van toerisme het Maandag bekend gemaak dat meer as 10 miljoen internasionale toeriste Suid-Afrika in 2016 besoek, het, dit is 13% meer as in 2015. “Dit is baie meer as die wêreldwye groeipersentasie vir dieselfde periode. Na raming het ongeveer 1,2 miljard internasionale toeriste in 2016 deur die wêreld gereis, wat ŉ groeikoers van 3,9% op 2015 verteenwoordig,” het die departement in ŉ verklaring gesê. “Die rol van toerisme word in Suid-Afrika al hoe meer belangrik. Suid-Afrika het ongeveer R36 miljard in 2015 uit toerismehandel verdien, aldus Statistieke Suid-Afrika. Dit is ŉ baie groot stabiliserende faktor vir die nasionale rekening.” Die departement het gesê die verskillende reispatrone en gedrag van reismarkte onderhou ŉ groot en diverse sektor van ondernemings oor Suid-Afrika heen. Derek Hanekom, minister van toerisme, het al die mense geloof wat hard werk in die privaat en publieke sektor om toerisme te ontwikkel en te bevorder en om besoekers van uitstekende diens te bedien en goeie herinneringe te bou. “Die wonderlike groei in die toerismebedryf dui op ŉ noue samewerking tussen verskeie regeringsdepartemente, tussen die departement van toerisme en nywerheid, en tussen die verskaffers en diensverskaffers op die grond,” het hy gesê. “Ons het goed gevaar om te kapitaliseer op ons status as ŉ waarde-vir-jou-geld-belegging, en bied ŉ wye verskeidenheid van ervaringe vir alle toeristemarkte.” Hanekom het gesê die prestasie van die toerismebedryf dui op sy uithouvermoë om werkskepping te ondersteun, een van die eienskappe van dié bedryf wat veral belangrik is vir Suid-Afrika. “Toerisme raak elke Suid-Afrikaner,” het hy gesê. “Gegewe die belangrikheid daarvan, moet ons seker maak ons koester dié bedryf en bevorder invloedryke strategieë en programme vir volgehoue, inklusiewe groei.”